Diari Oficial de la Generalitat Valenciana


Sumari del DOGV 8965, del 02-12-2020 (2020/10706)

ACORD de 20 de novembre de 2020, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Francisca Pereperez Costa.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8965

Data del DOGV
:   02-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10013


Data del document
:   20-11-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de novembre de 2020, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Francisca Pereperez Costa. [2020/10644]  
Núm. d'expedient: EIP 544/2018  
Causant: Francisca Pereperez Costa. DNI: \*\*\*2196\*\*  
Lloc i data de la defunció: Alzira, 1 d'octubre de 2016.  
Últim domicili: Alzira.  
  
Antecedents de fet  
La Conselleria d'Hisenda i Model Econòmic va tindre coneixement mitjançant escrit de l- IVAT, de data 22 d'octubre de 2018, de la defunció l'1 d'octubre de 2016 de Francisca Pereperez Costa, amb DNI: \*\*\*2196\*\*.   
A pesar que va atorgar testament a favor del seu germà, Bernardo Pereperez Costa, aquest le va premoure, per la qual cosa no arriba a tindre drets hereditaris respecte dels béns de la seua germana. Circumstància que posa en el nostre coneixement igualment l'IVAT en la mateixa data a dalt indicada.  
Amb data 26 d'octubre de 2018, es va dictar Resolució del Director General del Sector Públic, Model Econòmic i Patrimoni pel qual s'ordena l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.   
  
De les actuacions prèvies resulta que no consta l'existència d'hereus testamentaris ni legítims, per la qual cosa procedeix iniciar el procediment administratiu dirigit a efectuar la declaració de la Generalitat com a hereua abintestat.  
  
Fonaments De Dret  
En compliment del que es preveu en l'article 71.1.c de l'Estatut d'Autonomia de la Comunitat Valenciana, en l'article 43 de la Llei 14/2003 de 10 d'abril de Patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de Patrimoni de les Administracions Públiques, procedeix incoar l'expedient per a la declaració d'hereus abintestat a favor de la Generalitat respecte d'aquesta herència.  
  
En l'exercici de les competències que em confereix la normativa aplicable, i basant-me en el que disposa l'article 58 de la Llei 39/2015, d'1 d'octubre, del Procediment Administratiu Comú de les Administracions Públiques, acord:  
  
Primer  
Incoar el procediment de declaració de la Generalitat com a hereua abintestat de Francisca Pereperez Costa, conforme al que es preveu en l'article 43 de la Llei 14/2003 de 10 d'abril de Patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i en els articles 20 i següents de la Llei 33/2003, de 3 de novembre de Patrimoni de les Administracions Públiques.  
  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que puga obtindre sobre el causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest Acord en el Diari Oficial de la Generalitat Valenciana, en la pàgina web d'aquesta Conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.   
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 20 de novembre de 2020.- La directora general del Sector Públic i Patrimoni: Isabel Castelló García.